"Setswana Puotlaleletso ya Ntlha (FAL)/P2 19 DBE/Ngwanaitseele 2022 NSC KAROLO YA C: DIKGANGKHUTSHWE Araba dipotso TSOTLHE mo karolong e. POTSO 6: NGATANA YA LEHUMO – KM Mbonani le ba bangwe Buisa dinopolo tse di latelang, mme morago o arabe dipotso. 6.1 'MOEPA LEMENA O A BO A LE IKEPELA' – BM Ditlhokwe NOPOLO K A utlwa mafatlha a gagwe a kukumologa ka ntlha ya kutlobotlhoko, dikeledi tse di fisang tsa elela, tsa ba tsa kopanela ka fa tlase ga seledu. A gopola nako eo botshelo jwa bona bo neng bo le monate o o fetang wa tswina ya dinotshe, nako eo o neng a dula ka boitumelo le madinyana a gagwe. A utlwa e kete o utlwa monko o monate wa ditlolo tsa gagwe, a gopola molongwana o 5 o o boruma wa gagwe, moriri o o boleta o a neng a rata go tshameka ka ona, motho wa letlalo le le borethe. A ithaya a re o tsewa ke madiopo, e le go sisa ga pelo, a ikgomotsa ka gore 'tsatsi lengwe Modimo o tla mo fa matshediso, o tla mo fa se a se tlhokang, se go ganang se go rola morwalo. A ipotsa gore a mme go senyegelwa ke tiro ke gone go mo tlholetseng bohutsana jo bo 10 kanakana. Gore gompieno a bo a mmona fa e le sekopa ka go sa bone tiro. Ka a ne a itse kwa di neng di a tsaya gone, a ikgomotsa ka gore se sa feleng se a bo se tlhola. Ke a bona wa moeka o ne a tswa letsholo nakong e a neng a sa le kwa dikepong, go bona kwa matsapa di a tsayang gona. 6.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Leina la ga mmaagwe Kerileng ke … A Mmalenoko. B Mmalemena. C Mmakedirileng. D Mmatshepo. (1) 6.1.2 Go diragetse eng ka bana ba ga Groenewalt? (1) 6.1.3 Ke eng se se neng se sa itumedise rratsalaagwe Ketlafenya? (2) 6.1.4 Botshelo bo simolotse go ketefalela Groenewalt leng? (2) 6.1.5 Go direla Groenewalt ga Ketlafenya go mo tswetse mosola jang? (2) 6.1.6 Ke eng se se neng se hutsafatsa Ketlafenya mo lenyalong la gagwe? (2) 6.1.7 Tlhalosa semelo sa ga Thusano ka dintlha DI LE PEDI. Tshegetsa ka lebaka. (4) Kwalololo e ileditswe Phetla"